ai4bharat/Pralekha huggingface dataset:
माहिती आणि प्रसारण मंत्रालय
हायवेज ऑफ लाईफ हा चित्रपट मणिपूरचे ट्रक चालक आणि त्यांच्या संघर्षाबद्दल आहे - दिग्दर्शक अमर मायबम
इफ्फीच्या इंडियन पॅनोरामामध्ये फिल्म डिव्हिजनचा माहितीपट
फिल्म्स डिव्हिजनचा 52 मिनिटांचा माहितीपट अमरजित सिंग मायबम यांनी बनवला असून यात ट्रकचालकांच्या गटाचा प्रवास दाखवण्यात आला आहे जे धोकादायक महामार्गांवरून आपला जीव धोक्यात घालून, मणिपूरमधील लोकांच्या सेवेसाठी आवश्यक वस्तूची वाहतूक करतात. इंडियन पॅनोरामा नॉन-फीचर फिल्म्स अंतर्गत 51 व्या भारतीय आंतरराष्ट्रीय चित्रपट महोत्सवात या चित्रपटाची निवड करण्यात आली आहे.
“ईशान्य भारताच्या महामार्गांबाबत हा एक संवादात्मक चित्रपट आहे. मी 2014 मध्ये माहितीपटाचे चित्रीकरण सुरू केले आणि 2017 पर्यंत करत होतो जेणेकरुन मी ते क्षण कॅमेर्यामध्ये बंदिस्त करू शकेन. 2018 मध्ये त्याचे काम पूर्ण केले . " मायबाम आज 24 जानेवारी 2021 रोजी पणजी येथे इफ्फी महोत्सवात पत्रकार परिषदेत बोलत होते. काल हा माहितीपट दाखविण्यात आला होता.
राष्ट्रीय महामार्ग 2 आणि 37 जे मणिपूरची जीवनरेखा मानले जातात. ते या राज्याला उर्वरित जगाशी जोडतात . पाच वर्षांच्या कालावधीत बनवलेल्या या माहितीपटात आर्थिक नाकेबंदी, संप, खंडणी आणि खराब रस्ते याचे चित्रण आहे ज्यामुळे महामार्ग ट्रकचालकांच्या दृष्टीने धोकादायक बनला आहे.
उर्वरित भारताला मणिपूर राज्याविषयी फारच कमी ज्ञान का आहे यामागील एक कारण त्यांनी सांगितले. “आपल्या शिक्षणपद्धतीत मणिपूर राज्याविषयी फारसे काही माहिती नाही.
हा चित्रपट निर्माण करणाऱ्या फिल्म्स डिव्हिजनचे त्यांनी आभार मानले.
या चित्रपटाने लिबरेशन डॉकफेस्ट बांग्लादेशमध्ये सर्वोत्कृष्ट आंतरराष्ट्रीय माहितीपट, कोलकाता आंतरराष्ट्रीय चित्रपट महोत्सवात सर्वोत्कृष्ट भारतीय माहितीपट, सर्वोत्कृष्ट नॉन-फीचर फिल्म, सर्वोत्कृष्ट दिग्दर्शन, सर्वोत्कृष्ट सिनेमॅटोग्राफी आणि मणिपूर राज्य चित्रपट पुरस्कार २०२० मध्ये सर्वोत्कृष्ट संकलनासह अनेक पुरस्कार जिंकले आहेत.
अमरजीतसिंग मायबाम
अमरजीतसिंग मायबाम यांनी दूरदर्शनसाठी अनेक कल्पित आणि अकल्पित कथा दिग्दर्शित केल्या आहेत. त्यांच्या स्वतंत्र माहितीपटांमध्ये 'सिटी ऑफ व्हिक्टिम्स’, ‘माय जनरस व्हिलेज’ आणि  ‘नावा - स्पिरीट ऑफ अटे’ यांचा समावेश आहे.
नौवहन मंत्रालय
सागरमाला प्रकल्पाची अंमलबजावणी
(नवी दिल्ली, 23 जुलै 2018
भारतातील बंदरे परस्परांशी जोडण्याच्या उद्देशाने राबविल्या जात असलेल्या सागरमाला कार्यक्रमांतर्गत सुमारे अडीच लाख कोटी रुपये खर्चाचे सुमारे दोनशे प्रकल्प निश्चित करण्यात आले आहेत. यात 112 रस्ते प्रकल्प, 70 रेल्वे प्रकल्प, 11 अंतर्गत जलमार्ग प्रकल्प, 3 पाईपलाईन प्रकल्प आणि 15 बहुपर्यायी लॉजिस्टीक पार्कसचा समावेश आहे. राष्ट्रीय महामार्ग प्राधिकरण, भारतीय रेल्वे, रस्ते आणि महामार्ग मंत्रालय, भारतीय अंतर्गत जलमार्ग प्राधिकरण अशा विविध संस्था हे प्रकल्प राबवित आहेत.
महाराष्ट्रात जालना, वर्धा, सांगली आणि नाशिक येथे जेएनपीटीमार्फत 4 बहु पर्यायी लॉजिस्टीक्स पार्कस विकसित केली जात आहेत. तसेच पुणे, सातारा, मुंबई, नवी मुंबई, ठाणे, पालघर, रायगड आणि रत्नागिरी ही ठिकाणे रस्ते किंवा रेल्वेमार्गाने बंदरांशी जोडली जात आहेत.
नौवहन आणि रस्ते वाहतूक राज्यमंत्री मनसुख मांडवीय यांनी आज राज्यसभेत लेखी उत्तरात ही माहिती दिली.
N.Sapre/M.Pange/P.Kor
माहिती आणि प्रसारण मंत्रालय
इफ्फी-51 इंडियन पॅनोरमाच्या चित्रपट निर्मात्यांची पत्रकार परिषद
आईला लॅपटॉपमध्ये चुकून आपल्या मुलीचा नग्न व्हिडिओ सापडला - शरण वेणुगोपाल यांचा ओरू पाथीरा स्वप्नम पोल 
अपघातात स्मरणशक्ती गमावल्यानंतर घरात एकलकोंडी झालेली व्यक्ती - किरण कोंडामाडगुला यांनी लिहिलेली गाथम 
पणजी येथे सुरु असलेल्या 51 व्या भारतीय आंतरराष्ट्रीय चित्रपट महोत्सवात नवोदित चित्रपट निर्माते शरण वेणुगोपाल आणि अभिनेते / निर्माता भार्गव पोलुदासू यांनी आज पत्रकार परिषदेला संबोधित केले. त्यांचे चित्रपट यावर्षी इफ्फीच्या भारतीय पॅनोरमामध्ये निवडले गेले आहेत.
आपल्या-37 मिनिटांच्या मल्याळम नॉन-फिचर फिल्म  विषयी बोलताना शरण वेणुगोपाल म्हणाले, “एखाद्याचा व्यक्तिगत आवाका निश्चित करणे अवघड आहे; या कथानकावर आधारित हा चित्रपट आहे. ” शीर्षकाचा मतितार्थ ‘मध्यरात्रीचे स्वप्न’ असा होतो.
“आम्ही मार्च 2020 दरम्यान या चित्रपटाचे चित्रीकरण केले होते; त्यानंतर देशव्यापी टाळेबंदी जाहीर करण्यात आली. आमचा चित्रपट प्रदर्शित होईल की नाही याबद्दल आम्हाला शंका होती. परंतु यावर्षी इफ्फीच्या भारतीय पॅनोरमा अंतर्गत आमच्या चित्रपटाची निवड होऊन तो प्रदर्शित झाला याचा आम्हाला खूप आनंद आणि समाधान आहे.” अशा भावना चित्रपटाविषयी बोलताना वेणुगोपाल यांनी व्यक्त केल्या.
तेलगू फिल्म ‘गाथम’ चे अभिनेता आणि निर्माता भार्गव पोलुदासू यांनी देखील इफ्फीच्या भारतीय पॅनोरमा फीचर फिल्मअंतर्गत निवड झालेल्या आपल्या चित्रपटाविषयीचे अनुभव कथन केले. “ओटीटी मंचावर तेलगू भाषेत 2020 मध्ये ‘गाथम’ खूपच गाजला. सॉफ्टवेअर प्रोफेशनल म्हणून काम करत असताना, मी आणि माझ्या सहकाऱ्यांनी आठवड्याच्या उत्तरार्धात काही तास हा चित्रपट पूर्ण करण्यासाठी राखून ठेवले. चित्रपटाविषयीच्या ओढीनेच आम्ही हे साध्य करू शकलो ” असे आपल्या चित्रपटाविषयी बोलताना पोलुदासू म्हणाले.
या चित्रपटासाठी पैशांची तजवीज करताना तसेच कॅलिफोर्नियाच्या हिवाळ्यात आव्हानात्मक परिस्थितीत काम करताना सहकाऱ्यांना येणाऱ्या अडचणींविषयी त्यांनी माहिती दिली. कमी कलाकारांसोबत हा चित्रपट बनवताना त्यांना सर्व प्रकारची कामे करावी लागली. स्वयंपाक, धुणी-भांडी आणि अभिनय या साऱ्याच गोष्टी कराव्या लागल्याचे त्यांनी सांगितले.
सिनेमॅटोग्राफीबद्दल बोलताना, पोलुदासू म्हणाले की, “प्रारंभिक दृश्य पाहिल्यानंतर आमच्या लक्षात आले कि या चित्रपटाचा आवाका जास्त आहे.” त्यांनी प्रेक्षकांना सांगितले की चित्रपट निर्मिती ही त्यांच्या कल्पनेपेक्षा विस्तृत प्रक्रिया आहे. “चित्रपट कसा बनवायचा हे देखील मी शिकलो. यापूर्वी मी कोणत्याही चित्रपटाविषयी किंवा चित्रपटाच्या निर्मात्यांवर त्याच्या गुणवत्तेविषयी टिप्पण्या पाठवायचो. पण आता हा चित्रपट बनल्यानंतर, प्रत्येकाला सांगायला मला एक गोष्ट आहे “जर कोणी चित्रपट बनवला असेल तर त्यांचा आदर करा.”
S.Tupe/V.Joshi/P.Kor
श्रम आणि रोजगार मंत्रालय
रोजगार देण्यासाठी शहरी मनरेगा कार्यक्रम
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालय यांच्याद्वारे वर्ष 2017-18 पासून ठराविक अंतराने घेण्यात येणाऱ्या श्रम दल सर्वेक्षणाच्या माध्यमातून रोजगार/बेरोजगारविषयक आकडेवारी संकलित केली जाते. 2019-20 च्या ताज्या श्रम दल सर्वेक्षण अहवालानुसार, शहरी भागात सामान्य स्थितीच्या आधारे 15 वर्षे आणि त्याहून अधिक वयाच्या व्यक्तींसाठी बेरोजगारीचा दर 6.9% होता जो 2018-19 मध्ये 7.6% आणि 2017-18 मध्ये 7.7% होता.
सरकारने एप्रिल, 2021 मध्ये अखिल भारतीय आस्थापना आधारित त्रैमासिक रोजगार सर्वेक्षण  सुरू केले आहे. त्रैमासिक रोजगार सर्वेक्षण  च्या दुसऱ्या फेरीनुसार, जुलै ते सप्टेंबर 2021 या कालावधीत अर्थव्यवस्थेच्या नऊ निवडक क्षेत्रात रोजगार वाढून 3.10 कोटी पर्यंत झाला. त्रैमासिक रोजगार सर्वेक्षणाच्या पहिल्या फेरीत  हे प्रमाण 3.08 कोटी होते. सहाव्या आर्थिक जनगणनेत  नोंदवल्यानुसार या क्षेत्रांमधील एकत्रित प्रमाण 2.37 कोटी होते. निवडक नऊ क्षेत्रांमध्ये अंदाजित एकूण रोजगारांपैकी उत्पादन क्षेत्राचा वाटा जवळपास 39%, त्यापाठोपाठ शिक्षण क्षेत्राचा वाटा 22% आणि आरोग्य तसेच माहिती तंत्रज्ञान /बीपीओ या क्षेत्रांचा वाटा सुमारे 10% राहील. कामगारांच्या अंदाजित एकूण संख्येपैकी सुमारे 5.3% व्यापार आणि 4.6% वाहतूक क्षेत्रात आहेत.
केंद्रीय श्रम आणि रोजगार राज्यमंत्री रामेश्वर तेली यांनी आज राज्यसभेत ही माहिती दिली.
संरक्षण मंत्रालय
संरक्षण मंत्री राजनाथ सिंह यांनी नवी दिल्लीत तिरंगा माउंटन रेस्क्यू टीमशी साधला संवाद
दुर्गम भागात तैनात लष्कराच्या जवानांचे हिमस्खलन बचावकार्य आणि प्रशिक्षणाद्वारे प्राण वाचवल्याबद्दल केले कौतुक
नवी दिल्ली, 26 एप्रिल 2022
संरक्षण मंत्री राजनाथ सिंह यांनी 26 एप्रिल 2022 रोजी नवी दिल्लीत तिरंगा माउंटन रेस्क्यू  टीमशी संवाद साधला. हेमंत सचदेव यांनी स्थापन केलेली टीएमआर ही 2016 पासून भारतीय सैन्याशी संलग्न असलेली स्वयंसेवी संस्था आहे. यात हिमस्खलन दुर्घटनेपासून बचाव करणाऱ्या अंत्यत धाडसी आणि प्रशिक्षित व्यावसायिकांच्या अनेक पथकांचा समावेश असतो. ते हिवाळ्याच्या हंगामात बर्फाच्छादित आणि दुर्गम भागात तैनात असतात. हिमस्खलन बचाव आणि भारतीय लष्कराच्या जवानांना पर्वतीय भागात प्रशिक्षण देण्यात या पथकांनी महत्त्वाची भूमिका बजावली आहे.
राजनाथ सिंह यांना यावेळी टीएमआरच्या कार्याची माहिती देण्यात आली. हिमस्खलनासारख्या धोक्यांपासून सशस्त्र दलाच्या जवानांचे जीव वाचवल्याबद्दल, जागरूकता वाढवण्याबरोबरच त्यांना प्रशिक्षण दिल्याबद्दल संरक्षणमंत्र्यांनी टीएमआरचे कौतुक केले. दुर्गम भागात तैनात असलेल्या आणि हिमस्खलनासारख्या विविध धोक्यांना सामोरे जाणाऱ्या सैनिकांसाठी टीएमआर शक्तीचा स्रोत असल्याचे ते म्हणाले. टीएमआर तैनात असलेल्या ठिकाणी लष्कराची कोणतीही जीवितहानी झालेली नाही या वस्तुस्थितीचे त्यांनी कौतुक केले. आगामी काळात हवामान बदलामुळे हिमस्खलनासारखे धोके वाढू शकतात त्यामुळे टीएमआरच्या खांद्यावर मोठी जबाबदारी आहे यावर त्यांनी भर दिला.
सरकार आणि नागरी समाज यांच्यातील भागीदारीचे झळाळते उदाहरण म्हणून टीएमआरद्वारे केल्या जात असलेल्या कामांचा संरक्षणमंत्र्यांनी उल्लेख केला. सरकार आणि नागरी समाज एकत्र काम करतात तेव्हाच राष्ट्र विकासाच्या मार्गावर पुढे जाते यावर त्यांनी भर दिला. “सरकार आणि नागरी समाज ही अशी चाके आहेत ज्यांच्या आधारे देश सर्वांगीण शाश्वत विकासाचे ध्येय साध्य करू शकतो.” असे ते म्हणाले.
यावेळी लष्कराचे उपप्रमुख लेफ्टनंट जनरल मनोज पांडे, लष्करी कारवायांचे महासंचालक लेफ्टनंट जनरल बीएस राजू आणि इतर वरिष्ठ लष्करी अधिकारी उपस्थित होते.S.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
कांस्य पदक जिंकल्याबद्दल टेबल टेनिसपटू साथियान ज्ञानसेकरनच्या चिकाटी आणि समर्पणाची पंतप्रधानांनी केली प्रशंसा
नवी दिल्ली, 8 ऑगस्ट 2022
बर्मिंघम येथे आयोजित राष्ट्रकुल क्रीडा स्पर्धा 2022 मध्ये टेबल टेनिसमध्ये पुरुष एकेरी गटात कांस्य पदक जिंकल्याबद्दल टेबल टेनिसपटू साथियान ज्ञानसेकरनच्या चिकाटी आणि समर्पणाची पंतप्रधान नरेंद्र मोदी यांनी प्रशंसा केली आहे
पंतप्रधानांनी ट्विट केले;
"संपूर्ण राष्ट्रकुल क्रीडा स्पर्धा 2022 मध्ये साथियान ज्ञानसेकरनची अप्रतिम कामगिरी. टेबल टेनिसमध्ये कांस्यपदक जिंकल्याबद्दल मी त्याचे अभिनंदन करतो. त्याची चिकाटी आणि समर्पण प्रशंसनीय आहे. आगामी स्पर्धांमध्येही तो उत्कृष्ट कामगिरी करेल याची मला खात्री आहे.#Cheer4India"S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
आशियाई क्रीडा स्पर्धांमध्ये इक्वेस्ट्रीयन ड्रेसेज’च्या वैयक्तिक प्रकारात कांस्यपदक जिंकल्याबद्दल अनुष अगरवाल याचे पंतप्रधान नरेंद्र मोदी यांनी केले अभिनंदन
नवी दिल्ली, 28 सप्टेंबर 2023
आशियाई क्रीडा स्पर्धांमध्ये इक्वेस्ट्रीयन ड्रेसेज या अश्वारोहणासह अश्वलीलांच्या वैयक्तिक प्रकारात कांस्यपदक जिंकल्याबद्दल अनुष अगरवाल याचे पंतप्रधान नरेंद्र मोदी यांनी अभिनंदन केले आहे.
X या समाज माध्यमावरील टिप्पणीत पंतप्रधान म्हणाले-
"आशियाई क्रीडा स्पर्धेत इक्वेस्ट्रीयन ड्रेसेज’च्या वैयक्तिक प्रकारात कांस्यपदक जिंकणाऱ्या अनुष अगरवालचे अभिनंदन. त्याने दाखवलेले कौशल्य आणि समर्पित वृत्ती प्रशंसनीय आहेत. त्याच्या पुढील क्रीडा वाटचालीसाठी हार्दिक शुभेच्छा."M.Pange/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
राष्ट्रीय चित्रपट पुरस्कार आपल्याला योग्य दिशेने वाटचाल करण्यासाठी प्रोत्साहित करतात : ‘वॉकिंग विथ दी विंड’चे दिग्दर्शक प्रवीण मोरछले
पणजी, 27 नोव्हेंबर 2018
राष्ट्रीय चित्रपट पुरस्कार म्हणजे आपल्यासाठी कौतुकाची थाप असून हे पुरस्कार वाटचाल करण्यासाठी प्रोत्साहन देतात. आपण योग्य दिशेने आहोत याची पोचपावती पुरस्कारामुळे मिळते. सहनिर्मिती, सहयोगाच्या अनेक संधी यामुळे खुल्या होतात असे मत राष्ट्रीय पुरस्कार विजेता चित्रपट ‘वॉकिंग विथ दी विंड’ या चित्रपटाचे दिग्दर्शक प्रवीण मोरछले यांनी व्यक्त केले. ‘पढाई’ या राष्ट्रीय चित्रपट पुरस्कार प्राप्त चित्रपटाचे दिग्दर्शक अभय सिम्हा यांच्यासह गोव्यात इफ्फीमधे घेतलेल्या संयुक्त पत्रकार परिषदेत ते आज बोलत होते.
‘वॉकिंग विथ दी विंड’ हा लडाखी भाषेतला चित्रपट इंडियन पॅनोरमात असून यावर्षीच्या आयसीएफटी युनेस्को गांधी मेडलसाठीही स्पर्धेत आहे. लडाखमधील जनता नम्र आणि सुंदरही आहे. मर्यादित साधनसंपत्ती, खराब हवामान, चार महिन्यांची बर्फवृष्टी या परिस्थितीतही ही जनता आनंदी असते. या चित्रपटातल्या भूमिकांसाठी अभिनेते नसलेल्या स्थानिकांची निवड केल्याचे त्यांनी सांगितले. दहा वर्षाचा त्सेरिंग या मुलाची गोष्ट या चित्रपटात असून शाळेतल्या मित्राची खुर्ची त्याच्या हातून अनवधानाने मोडते. ही खुर्ची तो त्याच्या गावी आणण्याचे ठरवतो. चार दिवसांच्या या वैचारिक प्रवासात त्याला प्रौढत्वाचे सामाजिक, राजकीय वास्तव उमगते.
“पढाई” हा तुळू भाषेतला चित्रपट असून केवळ दोन ते तीन लाखाचा मच्छिमार समाज ही भाषा बोलतो. देशातल्या नष्ट होणाऱ्या समाजव्यवस्थेवर हा चित्रपट भाष्य करतो. प्रत्येक समाजातल्या वाढत्या महत्वाकांक्षा आणि हाव यामुळे समाजव्यवस्थेला तडे जात असल्याचे यथार्थ चित्रण या चित्रपटात पहायला मिळाले. “पढाई” म्हणजे पश्चिमी दिशेचे प्रतिक म्हणजेच संस्कृतीच्या पाश्चिमात्यकरणामुळे स्थानिक संस्कृतीचा लोप होत असल्याचे यात मांडण्यात आले आहे.
B.Gokhale/N.chitale/P.Malandkar
(Visitor Counter : 67
आयुष मंत्रालय
आयुष राज्यमंत्री डॉ. मुंजपारा महेंद्रभाई यांच्या हस्ते “सूर्यनमस्कारामागील विज्ञान” या पुस्तकाचे प्रकाशन
नवी दिल्ली, 29 ऑगस्ट 2022
अखिल भारतीय आयुर्वेद संस्था  येथे आयुष राज्यमंत्री आणि महिला व बालविकास राज्यमंत्री डॉ. मुंजपारा महेंद्रभाई कालूभाई यांनी “सूर्यनमस्कारामागील विज्ञान” या पुस्तकाचे प्रकाशन केले. हे पुस्तक योग आसनांवरील पुराव्यावर आधारित संशोधनाचा संग्रह आहे. एआयआयएच्या संचालिका प्रा. तनुजा मनोज नेसारी, संस्थेचे अधिष्ठाता आणि प्राध्यापकही यावेळी उपस्थित होते.
22 ते 27 ऑगस्ट 2022 या कालावधीत संस्थेत आयोजित निरंतर वैद्यकीय शिक्षण  कार्यक्रम 2022 च्या आयोजकांचा सत्कार करण्यासाठी मंत्र्यांना प्रमुख पाहुणे म्हणून आमंत्रित करण्यात आले होते. नवी दिल्लीतील राष्ट्रीय आयुर्वेद विद्यापीठाच्या सहकार्याने स्वास्थ्यवृत्त, पंचकर्म आणि द्रव्यगुण या विभागांनी हा कार्यक्रम आयोजित केला होता.
“सूर्यनमस्कारामागील विज्ञान” हे पुस्तक अखिल भारतीय आयुर्वेद संस्थेच्या स्वास्थ्यवृत्त आणि योग विभागाने संकलित केले आहे. या पुस्तकाचे प्रकाशन करताना, कठोर परिश्रमासाठी आणि भारतीय परंपरा आणि उपचार पद्धतींचा वैज्ञानिक आधार अधोरेखित करण्यासाठीच्या प्रयत्नांसाठी, संस्थेतील शिक्षक आणि विद्वानांचे डॉ.महेंद्रभाई यांनी अभिनंदन केले.
निरंतर वैद्यकीय शिक्षण कार्यक्रमातील सहभागींना अत्याधुनिक तंत्रज्ञानाच्या साधनांचे प्रशिक्षण दिले जात आहे आणि त्यांच्या फायद्यासाठी पंचकर्म प्रक्रियेचे वैज्ञानिक सत्र आणि संबंधित ठिकाणी प्रत्यक्ष भेटींचे आयोजन करण्यात आले आहे, याचे कौतुक डॉ.महेंद्रभाई यांनी यावेळी केले. रोगप्रतिकारकक्षमता शास्त्र, पर्यावरण, आरोग्य, उपचारात्मक योग आणि मूलभूत वैद्यकीय आकडेवारी या विषयावरील विविध ज्ञानवर्धक सत्रांसह भारतातील आयुर्वेदिक अभ्यासाचा दर्जा नक्कीच उंचावेल असा विश्वास त्यांनी व्यक्त केला. आयुर्वेदाने आता जागतिक स्वीकृती कशी मिळवली आहे आणि आयुर्वेदाचा अभ्यास करणाऱ्या विद्यार्थ्यांसाठी त्याचा काय अर्थ आहे, याबद्दल सूक्ष्म दृष्टिकोन सामायिक करत त्यांनी उपस्थितांना प्रोत्साहित केले.
मंत्र्यांनी रुग्णालय परिसरातील नवीन पंचकर्म कक्षाचे उद्घाटन केले आणि एआयआयएसाठी ई-रिक्षा आणि सार्वजनिक रुग्णवाहिकेला हिरवा झेंडा दाखवला.
S.Kulkarni/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
पंतप्रधान कार्यालय
डॉ. राजेंद्र प्रसाद यांच्या जयंतीदिनी पंतप्रधानांची आदरांजली
नवी दिल्ली, 3 डिसेंबर 2019
पंतप्रधान नरेंद्र मोदी यांनी देशाचे पहिले राष्ट्रपती डॉ. राजेंद्र प्रसाद यांना त्यांच्या जयंतीदिनी आदरांजली वाहिली आहे.
‘देशाचे पहिले राष्ट्रपती भारतरत्न डॉ. राजेंद्र प्रसाद यांना त्यांच्या जयंतीदिनी शतश: वंदन!, स्वातंत्र्य लढ्यात त्यांनी अत्यंत सक्रीय सहभाग घेतला, त्याबरोबरच भारतीय राज्यघटनेच्या निर्मितीतही बहुमोल योगदान दिले, विनम्रता आणि विद्वत्तेने परिपूर्ण त्यांचे व्यक्तिमत्व देशवासियांना सदैव प्रेरित करीत राहील’, असे पंतप्रधानांनी म्हटले आहे.
B.Gokhale/J.Patankar/P.Kor
(Visitor Counter : 60
पेट्रोलियम आणि नैसर्गिक वायू मंत्रालय
कच्च्या तेलाच्या दरातील अस्थिरतेबाबत भारताला वाटणारी गंभीर चिंता कच्चे तेल उत्पादन करणारे देश, पेट्रोलियम उत्पादने निर्यातदार संघटना आणि आंतरराष्ट्रीय पातळीवरील इतर संबंधित मंचांच्या प्रमुखांपर्यंत पोहोचविण्यासाठी सरकार द्विपक्षीय चर्चेचा मार्ग अनुसरत आहे
नवी दिल्ली, 7 फेब्रुवारी 2022
केंद्रीय पेट्रोलियम आणि नैसर्गिक वायू राज्यमंत्री रामेश्वर तेली यांनी लिखित उत्तराद्वारे आज राज्यसभेत सांगितले की, ओपेक अर्थात पेट्रोलियम उत्पादने निर्यातदार संघटनेचे प्रमुख प्रकाशन असलेल्या वर्ल्ड ऑईल आउटलुक 2021 मध्ये असे म्हटले आहे की वर्ष 2045 पर्यंत भारतातील तेलाची मागणी प्रतिदिन 11 दशलक्ष बॅरल इतकी वाढेल अशी अपेक्षा आहे. सद्यस्थितीला देशात प्रतिदिन 4.9 दशलक्ष बॅरल तेलाची गरज भासते आहे.
देशाला उर्जा सुरक्षितता प्रदान करण्याच्या दृष्टीने सरकार तामिळनाडूसह सर्वच राज्यांमध्ये देशांतर्गत तेल उत्पादन वाढविण्यासाठी विविध पावले उचलत आहे, यामध्ये आयात स्त्रोतांसाठी नव्या देशांकडे आणि प्रदेशांकडे वळणे तसेच इथेनॉल मिश्रण कार्यक्रम, किफायतशीर वाहतुकीसाठी शाश्वत पर्याय यांसारख्या योजनांच्या माध्यमातून इथेनॉल, कॉम्प्रेस्ड बायोगॅस, हायड्रोजन इत्यादी नव्याने उदयाला येत असलेल्या इंधन प्रकारांच्या वापरातून पारंपरिक हायड्रोकार्बन इंधनाला पर्याय ठरणारे विविध उर्जा स्रोत स्वीकारणे यांचा समावेश आहे.
त्याचसोबत, कच्च्या तेलाच्या दरातील अस्थिरतेबाबत भारताला वाटणारी गंभीर चिंता तसेच तेलाचे ग्राहक असलेल्या देशांसाठी अधिक जबाबदार आणि योग्य दर मिळण्याबाबतचा भारताचा आग्रह, कच्चे तेल उत्पादन करणारे देश, पेट्रोलियम उत्पादने निर्यातदार संघटना आणि आंतरराष्ट्रीय पातळीवरील इतर संबंधित मंचांच्या प्रमुखांपर्यंत पोहोचविण्यासाठी सरकार द्विपक्षीय चर्चेचा मार्ग अनुसरत आहे अशी माहिती केंद्रीय राज्यमंत्र्यांनी दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पंतप्रधान कार्यालय
श्री गुरुनानक देव जी यांच्या प्रकाश पूरब निमित्त पंतप्रधानांनी जनतेला दिल्या शुभेच्छा
नवी दिल्ली, 8 नोव्हेंबर 2022
पंतप्रधान नरेंद्र मोदी यांनी जनतेला श्री गुरुनानक देव जी यांच्या प्रकाश पूरब निमित्त शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"श्री गुरुनानक देव जी यांच्या प्रकाश पूरब निमित्त शुभेच्छा. न्याय्य आणि सौहार्दपूर्ण समाज निर्माणाच्या आपल्या प्रयत्नामधे त्यांची उदात्त शिकवण मार्गदर्शन करत राहो."N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल - औपचारिक रोजगार परिदृश्य
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने सप्टेंबर 2017 ते ऑक्टोबर 2022 या कालावधीतील विशिष्ट परिमाणांच्या प्रगतीचा आढावा घेण्यासाठी निवडक सरकारी संस्थांकडे उपलब्ध असलेल्या प्रशासकीय नोंदींच्या आधारे देशाच्या रोजगाराच्या स्थितीसंदर्भात प्रसिद्धी पत्रक जारी केले आहे.
तपशीलवार नोंद पाहण्यासाठी येथे क्लिक करा
आरोग्य आणि कुटुंब कल्याण मंत्रालय
कोविड – 19 अद्ययावत माहिती
देशव्यापी लसीकरण मोहिमेअंतर्गत आतापर्यंत 46.15 कोटी लसींच्या मात्रा देण्यात आल्या
देशभरात आतापर्यंत 3,07,81,263 जण बरे झाले
सध्याचा रुग्ण बरे होण्याचा दर 97.37%
गेल्या 24 तासांमध्ये 37,291 जण बरे झाले
गेल्या 24 तासात भारतामध्ये 41,649 नवीन रुग्णांची नोंद
भारतातील सध्याची उपचाराधीन रुग्णांची संख्या 4,08,920
उपचाराधीन रुग्ण, एकूण रुग्ण संख्येच्या 1.29%
साप्ताहिक पॉझिटिव्हिटी दर 5% पेक्षा कमी असून हा दर सध्या 2.42%
दैनंदिन पॉझिटिव्हिटी दर 2.34%, 5% पेक्षा कमी.
चाचणी क्षमतेमध्ये उल्लेखनीय वाढ झाली आहे, एकूण 46.64 कोटी चाचण्या करण्यात आल्या आहेत
संरक्षण मंत्रालय
एअर मार्शल विक्रम सिंह यांनी वायूदलाच्या पश्चिम कमांडच्या मुख्यालयाचे एसएएसओ, हेडक्वार्टर्स वेस्टर्न एअर कमांड म्हणून स्विकारला पदभार
एअर मार्शल विक्रम सिंह यांनी वायूदलाच्या पश्चिम कमांडच्या मुख्यालयाचे सिनियर एअर स्टाफ ऑफिसर  म्हणून ,दिनांक 1 आँक्टोबर 2020 रोजी पदभार स्विकारला.
ते 21 डिसेंबर 1984 मधे वायुदलात वैमानिक झाले होते. त्यांनी दक्षिण आफ्रिकेतील प्रिटोरीया येथील वैमानिक प्रशिक्षण अभ्यासक्रम ,एक्सपरीमेंटल फ्लाईट टेस्ट कोर्स  आणि स्टाफ कोर्स पूर्ण केला आहे . मिग -21आणि मिराज -2000 या विमानांचे ते वैमानिक होते. त्यांनी राष्ट्रीय हवाई चाचणी केंद्रात  हवाई चाचणी परीक्षक म्हणून, तसेच हवाईदल स्थानकावर कर्तव्य बजावले आहे ,तसेच वायुदलाच्या मुख्यालयात विविध पदांवर कार्य केले आहे. त्यांनी एकात्मिक संरक्षण सेवा मुख्यालयात येथेही काम पाहिले असून ते यापूर्वी वायुदलाच्या मुख्यालयात वायुदलाच्या सेवा विभागाचे  असिस्टंट चीफ ऑफ द एअर स्टाफ म्हणून काम पहात होते.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 109.63 कोटी मात्रांचा टप्पा केला पार
गेल्या 24 तासात देण्यात आल्या 52 लाखांहून अधिक मात्रा
रुग्ण बरे होण्याचा दर सध्या 98.25%
गेल्या 24 तासात 11,466 नव्या कोरोना रुग्णांची नोंद
उपचाराधीन रुग्णांची संख्या , गेल्या 264 दिवसातली सर्वात कमी संख्या
साप्ताहिक पॉझिटिव्हिटी दर  गेले 47 दिवस 2% पेक्षा कमी
नवी दिल्ली : 10 नोव्हेंबर 2021
गेल्या 24 तासात 52,69,137 मात्रांचे कोविड-19 प्रतिबंधक लसीकरण झाल्याने भारताने 109.63  कोटी मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,11,61,268 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,79,823
|
|
2nd Dose
|
|
92,86,242
|
|
FLWs
|
|
1st Dose
|
|
1,83,73,172
|
|
2nd Dose
|
|
1,60,78,615
|
|
Age Group 18-44 years
|
|
1st Dose
|
|
42,70,75,454
|
|
2nd Dose
|
|
15,71,37,333
|
|
Age Group 45-59 years
|
|
1st Dose
|
|
17,69,95,594
|
|
2nd Dose
|
|
10,09,75,416
|
|
Over 60 years
|
|
1st Dose
|
|
11,09,59,534
|
|
2nd Dose
|
|
6,90,98,025
|
|
Total
|
|
1,09,63,59,208
गेल्या 24 तासांत 11,961 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,37,87,047 झाली आहे.
परिणामी, भारतात रुग्ण बरे होण्याचा दर 98.25% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 136 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 11,466 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,39,683 आहे, जी गेल्या 264 दिवसातली सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.41% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,78,728 चाचण्या करण्यात आल्या. भारताने आतापर्यंत एकूण 61.85 कोटींहून  अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.20% असून गेल्या 47 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.90% असून गेले 37 दिवस हा दर 2% पेक्षा कमी आहे आणि गेले सलग 72 दिवस हा दर 3% पेक्षा कमी आहे.
नवीन आणि नवीकरणीय ऊर्जा मंत्रालय
उच्च कार्यक्षमतेच्या सौर पीव्ही मॉड्यूलच्या राष्ट्रीय उपक्रमाचा उत्पादन आधारित प्रोत्साहन योजनेत समावेश करण्याचा केंद्रीय मंत्रिमंडळाचा निर्णय
नवी दिल्ली, 7 एप्रिल 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने उच्च कार्यक्षमतेचे सौर पीव्ही मॉड्यूलच्या राष्ट्रीय उपक्रमाचा उत्पादन आधारित प्रोत्साहन योजनेत समावेश करण्याचा निर्णय घेतला.
या उपक्रमातून गिगावॅट स्तराच्या उच्च कार्यक्षमतेच्या सौर पीव्ही मॉड्यूलच्या उत्पादनाचे लक्ष्य गाठण्यासाठी 4,500 कोटी रुपयाच्या अतिरिक्त खर्चासाठी ही मंजुरी देण्यात आली.
देशांतर्गत उत्पादन क्षेत्र हे आयात केलेल्या सौर सेल्स आणि मॉड्यूलच्या परिचालन क्षमतेपुरते मर्यादित असल्यामुळे, सौर क्षमता ही मोठ्या प्रमाणावर आयात केलेल्या सौर फोटोव्होल्टिक सेल्स आणि मॉड्यूल्सवर अवलंबून आहे. उच्च क्षमतेच्या सोलर पीव्ही मॉड्यूलचा राष्ट्रीय उपक्रम हा विद्युतक्षेत्रासारखाच आयातीवरील अवलंबित्व कमी करत आहे, त्याचप्रमाणे आत्मनिर्भर भारत या उपक्रमालाही सहाय्यकारी ठरत आहे.
देशांतर्गत सौर फोटोव्होल्टिक उत्पादक हे स्पर्धात्मक लिलाव प्रक्रियेतून निवडले जातील. सौर फोटोव्होल्टिक उत्पादन प्रकल्प सुरू केल्यापासून पाच वर्ष उच्च क्षमतेच्या सौर मॉड्यूल्सच्या विक्रीवर हा उत्पादन आधारित प्रोत्साहन निधी दिला जाईल. उत्पादकांना उच्च क्षमतेच्या सौर फोटोव्होल्टिक मॉड्यूल्ससाठी गौरवण्यात येईल तसेच त्यांच्या मालाला देशांतर्गत बाजारपेठ उपलब्ध होईल. त्यामुळे वाढीव मॉड्यूल क्षमतेबरोबरच स्थानिक बाजारपेठेनुसार उच्च मूल्य देण्याच्या क्षमतेवरही प्रोत्साहन निधी अवलंबून असेल.
या योजनेतून होणारे फायदे पुढील प्रमाणे असतील :
- अतिरिक्त 10,000 मेगावॅट क्षमतेचे एकत्रित सौर पीव्ही उत्पादन प्रकल्प
- सौर पीव्ही उत्पादन प्रकल्पात 17,200 कोटी रुपयांची प्रत्यक्ष गुंतवणूक
- बॅलन्स ऑफ मटेरियल साठी पाच वर्षापर्यंत 17,500 कोटी रुपयांची आवश्यकता
- 30,000 जणांना थेट तर जवळपास 1,20,000 जणांना अप्रत्यक्ष रोजगार
- याद्वारे दर वर्षीच्या सुमारे 17,500 कोटीं रुपयांच्या आयातीला पर्याय
- सौर मॉड्यूलमध्ये उच्च दर्जाची क्षमता प्राप्त करण्यासाठी संशोधन आणि विकासाला प्रोत्साहन
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(